google/wiki40b huggingface dataset:
Gul lundmåler

Utseende

En middelsstor (vingespenn 21 – 26 mm), slank, brungul måler. Den kan kjennes fra de andre Perizoma-artene på fargen, dessuten er den større enn de andre norske artene i denne slekten. Den kan ligne mye på englundmåleren men er større enn denne. Forvingen er brungul med tre tannete, hvite tverrbånd. Det innerste er nær roten og ganske smalt, de to ytterste er bredere og doble (med en gulbrun stripe i midten). det ytterste hvite båndet er avbrutt i midten. Ellers har vingene flere tynne, hvite tverrstriper, mer eller mindre fullstendige, men den brungule fargen dominerer. Bakvingen er hvit. Larven er blekrosa med mørkrosa lengdestriper på hver side av ryggen. Området mellom de to lengdestripene er hvitt.

Levevis

Arten kan finnes både i skog og i åpnere, helst litt tørre områder. Larvene utvikler seg i frøkapslene til ulike smeller (Silene spp.), særlig rød jonsokblom (Silene dioica). De voksne målerne flyr om kvelden i juni – juli og kommer gjerne til lys.

Utbredelse

Arten forekommer i Europa og Nord-Afrika. I Norge er den funnet på Østlandet og Sørlandet, dessuten i Sogn og Fjordane.
Danielle Wotherspoon-Gregg

Familie-relasjoner

Hennes bror er den nåværende verdensrekordholderen på 500 meter for menn Jeremy Wotherspoon. Hun er derfor også svigerinne til tidligere OL-deltager i 2006 i hurtigløp på skøyter Kim Weger som er gift med Jeremy. Danielle er selv gift med OL-deltaker i hurtigløp på skøyter Jamie Gregg. Så da er hun også svigerinne med sin manns søstre, tidligere kortbaneløper og nå hurtigløper Jessica Gregg som selv var med i OL-troppen til Canada i kortbaneløp 2010 og 2014 (2014 som ubrukt reserve) og hurtigløper Sarah Gregg som deltar på godt nasjonalt nivå med deltakelse i junior-VM og verdenscup på skøyter. Danielles svigerforeldre og Jamies foreldre er også tidligere OL-deltakere med skøyter på beina, ettersom skøyteløperen Kathy Vogt (gift Gregg) giftet seg med ishockeyspilleren Randy Gregg. Svigermor Kathy Vogt deltok under Vinter-OL 1976 i Innsbruck, Østerrike og 1980 i Lake Placid, USA i hurtigløp på skøyter for Canada, mens svigerfar Randy Gregg var med på det canadiske ishockeylaget både i 1980 og 1988.
Aereniphaula

Utseende

Middelsstore, svært lange og tynne, brunlige trebukker. Antennene er tynne og noe lengre enn kroppen. Pronotum er sylindrisk uten tenner på sidene. Dekkvingene er smale og parallellsidige.

Utbredelse

Artene er kjent fra Brasil.
Karlebotn (fjord)

Karlebotn (nordsamisk Stuorravuonna) er en fjordarm av Varangerfjorden i Nesseby kommune i Finnmark. Den går i vestlig retning fra innløpet og er rundt seks kilometer lang. Fjorden starter i øst ved Skjåholmen og ligger mellom Angsnes i nord og Veidneset i sør. Sammen med Meskfjorden nord for Angsnes danner Karlebotn den innerste delen av Varangerfjorden.
Innerst i fjorden ligger bygda Karlebotn. Det ligger også bosetninger langs sørsiden av fjorden, hvorav den største er grenda Sirddagohppi.
E6 går langs sørsiden av fjorden, mens Fv311 går langs enden av fjorden.
Elskerens avskjed

«Elskerens avskjed» er et skillingstrykk. Det ble presentert i «Magasinet for alle» av Alf Prøysen i 1956.

Teksten

1.Sørg ikke søte pike, slå sorgen av ditt sinn,

thi du skal trøsten finne når jeg kun bliver din.

Du er som rosen rød for deg vil jeg dø,

mitt unge liv jeg vove vil for deg, min venn så søt.
2.Du trenger ei at tenke jeg bliver deg utro,

nei før skal livet springe i tusen stykker gå.

Min munn den skal stå stille mitt øye lukkes til,

mitt hjerte det skal briste før jeg deg svikte vil.
3.Men er jeg deg forringe det vil jeg spørge dge,

si du meg åpenhjertig om du vil have meg.

La folket sige så: Jeg aldri deg skal få

o Gud la det ei hende seg som falske tunger spå.
4.Ja mange bliver tvugne av foreldrene dertil,

at tage den til ekte som de så nødig vil.

De daglig høre må: tag nu mens du kan få

thi siden kommer fattigdom det kan du lite på.
5.Dog mange ere glade fordi de ei er rik

når de vil begge strebe kan de forsørge sig.

Med kleder og med brød så det har ingen nød,

så kan de leve lykkelig til Gud dem legger død.
6.Nu vil jeg avskjed tage og lette på min hatt,

så rekker jeg deg handen og byder deg godnatt.

Se tiden vender seg forglem min vei ei meg

thi mannfolk er forfengelig kan lett forføre deg.
Sagadi herregård

Sagadi herregård (estisk: Sagadi mõis, tysk: Saggad) er en slottslignende bygning i landsbyen Sagadi i Lahemaa nasjonalpark, Vihula, Lääne-Viru i Estland.

Hovedbygningen

Herregården omtales første gang i 1469 som tilhørende familien Risbiter. Fra 1684 tilhørte den slekten von Fock, en baltertysk familie som med tiden ble en av de mest velhavende i den estiske overklassen.
Hovedbygningen ble oppført i rokokko i årene 1749–1753, mens en ombygning i tidlig neoklassisistisk stil fant sted i årene 1793–95. Porttårnet og de mange omgivende bygninger stammer også fra denne tiden. Balkongen på sydsiden av hovedbygningen, ble tegnet av arkitekten Rudolf von Engelhardt og oppført i neorenessansestil i 1894.

Andre funksjoner

I årene 1929–73 fungerte gården som skole, mens en restaurering av bygningene tok til i 1977. I dag inneholder hovedbygningen – som er åpen for publikum – restaurerte elementer i form av takmalerier, utskårne trapper og historiske møbler. De omkringliggende bygninger huser bl.a. skogsmuseum, hotel og restaurant. I parken står noen av Estlands høyeste eketrær.
Stolidodere

Utseende

Middelsstore (ca. 14 millimeter), spinkle trebukker. Kroppen er brun til svart, dekkvingene rødlige. Antennene er ganske kraftige og litt kortere enn kroppen. Hodet er omtrent så bredt som pronotum, rundet, med små fasettøyne. Pronotum har rundede sider og en kort pigg midt på hver sidekant. Dekkvingene er parallellsidige med avrundede "skuldre", forholdsvis tynne og myke, med opphøyde lengderibber. De  er rødlige med en svart flekk rundt scutellum, gjerne også svart spiss.

Utbredelse

Artene er utbredt i Sentral- og Vest-Afrika.
Pingu

Pingu er en sveitsisk-britisk animert TV-serie for barn som gikk på BBC og Schweizer Fernsehen fra 1990 til 2006. Serien handler om en pingvinen med samme navn. Serien ble skapt av animatør og manusforfatter Otmar Gutmann i 1990. 
Pingu fikk raskt internasjonal suksess. En av grunnene til det er at serien ikke trenger å dubbes. Dialogene er fremført på «pingvinsk», et lydspråk som forståes av alle. Carlo Bonomi, også kjent som stemmen i animasjonasfilmene om Streken, er mannen bak alle stemmene i de første 104 episodene av serien. Da serien ble solgt til England, ble Bonomi byttet ut med skuespillerne Marcello Magni og David Sant, da han selv ikke snakket engelsk.
Konstitusjonell sedvanerett

Konstitusjonell sedvanerett er en betegnelse på sedvanebaserte rettsregler som regulerer forholdene mellom de øverste statsmakter – lovgivende, utøvende og dømmende makt. Det britiske politiske systemet er trolig det mest kjente eksempelet på en statsrettspraksis som i hovedsak baserer seg på såkalte constitutional conventions (konstitusjonell sedvane), men det er bred enighet om at dette ikke utgjør rettslig bindende normer av den type som i Norge gjerne omtales som konstitusjonell sedvanerett. Også Israel og New Zealand er uten skriftlig grunnlov, men Israels høyesterett (særlig under dens tidligere president Aharon Barak) har forsøk å gi de såkalte «basic laws» en status tilsvarende en ordinær grunnlov. Det har ofte vært hevdet at mange av de viktigste endringene i det norske statsrettslige systemet er blitt til gjennom konstitusjonell sedvanerett, blant annet innføringen av parlamentarisme. Men det kan like gjerne hevdes at grunnlovsendringer i blant annet 2007 i praksis har ivaretatt dette behovet.
Konstitusjonell sedvanerett kan være i strid med bestemmelser i vedkommende lands grunnlov (konstitusjon), eller utfylle den på et punkt der konstitusjonen selv ikke gir noe entydig svar. Konstitusjonelle sedvanerettsregler anses å ha lik trinnhøyde som konstitusjonen selv, noe som innebærer at vanlig lov ikke er nok for å sette den til side. Dette krever at selve konstitusjonen endres, noe som i de fleste land krever en form for kvalifisert flertall (vanligvis to tredjedeler). Læren om konstitusjonell sedvanerett har blitt utviklet av norske rettsteoretikere for å dekke over det de har betraktet som dårlig sammenheng mellom hvordan den norske statsretten er de jure og hvordan det faktiske statsliv har utviklet seg innenfor grunnlovens rammer de facto. Dette kan forklares med grunnlovskonservatisme, som går ut på at det har en verdi i seg selv å holde fast ved opprinnelige grunnlovsbestemmelser. Det kan også dreie seg om å holde fast ved den opprinnelige språkdrakt. I de fleste andre land, for eksempel Frankrike, er det tradisjon for å nyskrive konstitusjonen ved større endringer i styresett som ellers kunne hevdes å stå i strid med det som følger av grunnloven.

Diskusjon

Spesialister på offentlig rett har uttalt seg kritisk til hvorvidt begrepet konstitusjonell sedvanerett egner seg til å beskrive noe forhold i norsk rett. Særlig har Eivind Smith hevdet at konstitusjonell sedvanerett bare kan aksepteres som den eneste mulige løsning i de tilfeller hvor langvarig praksis strider mot grunnloven. Men siden dette, ifølge ham, er noe det er vanskelig å finne klare eksempler på i norsk rett, kan forholdene like gjerne beskrives som praksis som utfyller grunnloven, uten at denne praksisen har konstitusjonell rang.
Domnall mac Muichertag

Domnall mac Muichertag (død ca. 566), også kjent som Domnall Ilchelgach, var ifølge irske annaler og kongerekker overkonge av Irland sammen med Forggus mac Muirchertag.
Safonovo

Historie

Landsbyen Safonovo ble første gang nevnt i 1859. Stedet utviklet seg som en arbeiderbosetning ved Moskva – Minsk-jernbanen. På 1930-tallet ble det oppdaget store reserver med brunkull i området, og en gruve ble åpnet. I 1938 fikk landsbyen status som bymessig bosetning, og bystatus ble innvilget i 1952.

Økonomi og næringsliv

I byen finnes kjemisk industri og virksomheter innen maskinbygging, elektroteknikk og materialteknologi.
Blant de største virksomhetene er Safonovo Fabrikk for Elektriske Maskiner (russisk: Сафоновский электромашиностроительный завод) — en produsent av kraftige (30 til 2000 kW) elektromotorer og generatorer, og PO Avangard — en betydelig produsent av produkter laget av karbonfiber- og glassfiber-armert plast.
Gimse skole

Historie

Gimse skole ble ferdigstilt og tatt i bruk høsten 1956. Skolen ble bygd som «sentralskole» for nedre Melhus og avløste tidligere grendeskoler som Elverhøy, Hollum, Øye og Åsen. Etterhvert ble skolen for liten i forhold til elevtallet, og man tok i første omgang i bruk igjen deler av gamle Elverhøy skole. I 1979 kom en mer varig løsning da en del elever flyttet over til nybygde Høyeggen skole. I 1997 økte man kapasiteten gjennom en påbygging og i 2006 økte den ytterligere ved at en del elever flytter over til nybygde Brekkåsen skole.
Byggingen av en helt ny skole er under planlegging.
Slottskapellet

Historie

Slottskapellet ble grunnlagt da kong Karl III Johan la ned grunnsteinen for Slottet den 1. oktober 1825, og er det eneste rommet som bærer kong Karl III Johans monogram. Rommet stod likevel ikke ferdig før i 1844. Slottsarkitekten Linstow sendte sine tegninger for kirkerommet og korpartiet i 1837, og hadde tydelig hentet inspirasjon fra Karl Friedrich Schinkel, en tysk arkitekt.
I 2004 ble kapellet restaurert i forbindelse med dåpen til prinsesse Ingrid Alexandra, men står frem på samme måte som Slottet var ved innvielsen i 1849.
Tofterøy

Navn

Toftøya er den offisielt godkjente og anbefalte navneform av Statens kartverk, mens Toftarøyna er godkjent, men ikke tilrådd. Navneformen Toftøyna har også blitt foreslått, men er ikke godkjent. I 2014 ble det reist navnesak om navnet, hvorpå kommunestyret i Sund vedtok Tofterøy som høringsuttalelse til Toftarøyna som var det nye forslaget til Statens kartverk. Statistisk sentralbyrå (SSB) som navngir grunnkretser bruker formen Tofterøy slik «Tofterøy-Vardøy-Viksøy»
Norrønafly

Norrønafly Propeller & Parts, oftest kjent som Norrønafly, er et norsk flyselskap som har sin base i Oslo. Norrønafly ble stiftet av Odvar Korsvold 1. oktober 1953 med hangar, verksted og kontor i den delen av Fornebu som kalles «Dumpa».
Virksomheten de første årene var fotoflyvning, rundflyging og alle former for fraktflyging.
Selskapet utfører service og vedlikehold på egne og andres fly og var agent og importør for Piper Aircraft og Cessna.
I 1958 anskaffet Norrønafly en Convair 240 som ble registret som LN-LAU og, i samarbeidet med Erik Myhre Reisebyrå, startet selskapet med charterflyvninger av pakketurister til Mallorca. Det ble med denne ene sesongen. Korsvold innså at Norrønafly ikke hadde økonomiske muskler til å konkurrere med de store aktørene. Han fortsatte å satse på markedet han kjente best og i 1969 kjøpte han  Åstorp gård i Rakkestad, hvor det ble anlagt hangar og flystripe, (Rakkestad flyplass, Aastorp) der og flyttet deler av virksomheten dit.
Dortmund

Kommunikasjon

Dortmund lufthavn ligger 10 km utenfor byen. Sentralstasjonen er Tysklands tredje største knutepunkt for fjerntrafikk. Dortmund havn er Europas  største kanalhavn.

Historie

Dortmunds historie går tilbake til 880 e.Kr., da byen for første gang er omtalt i skriftlige kilder, som Throtmanni. Det var en liten landsby den gang. I 1152 kom keiser Fredrik Barbarossa til området og gjenoppbygde byen, som var blitt ødelagt i en brann. I to år var Dortmund Barbarossas residens, og etterpå vokste byen til en av de mektigste byene i det tysk-romerske riket. På 1200-tallet ble Dortmund med i Hansaforbundet. I 1220 fikk byen status som riksstad, det vil si at den var direkte underlagt keiseren.
Etter napoleonskrigene mistet Dortmund sin uavhengighet, og ble innlemmet i Preussen. Byen ble etter hvert et viktig senter for kull, stål, og øl.
Under andre verdenskrig var Dortmund, sammen med andre byer i det viktige Ruhr-området, mål for de alliertes bombetokter. Omtrent to tredeler av husene i Dortmund ble ødelagt i løpet av krigen.
I dag er byen sentrum for høyteknologisk industri. Det er også en av de grønneste byene i Westfalen, med  store parker og grøntområder som ble anlagt i gjenoppbygningsperioden etter andre verdenskrig.
Norgener kullkraftverk

Norgener kullkraftverk er et kullkraftverk i II. region i Chile. Det har en installert produksjonskapasitet på 277 MW fordelt på 2 kokere / turbiner. Anlegget ble utbygd i 1997. Brenselstypen er kull av ulike kvaliteter. Det er landets sjette største fossile kraftverk.
Sputnik 9

Sputnik 9 er et musikkalbum med Sputnik, utgitt i 1994.
Slaget om Ardennene

Bakgrunn

Den franske øverstkommanderende Joseph Joffre beordret et angrep gjennom Ardennene som en støtteoperasjon til den franske invasjonen av Lorraine. Ifølge den franske krigsplanen Plan XVII ville de møte begrenset tysk motstand og det franske hurtigskytende artilleriet ville ha en fordel i de skogfylte områdene i Ardennene.
Innen 20. august ble det klart at tyskerne hadde betraktelig flere soldater i området enn tidligere antatt. Samme dag iverksatte de tyske styrkene et motangrep mot den franske fremrykningen i Lorraine. På tross av det startet Joffre en offensiv i Ardennene den neste dagen.
De tyske styrkene i Ardennene var midtpartiet av den tyske fremrykningen inn i Frankrike (Schlieffenplanen).

Slaget

Slaget foregikk i tykk tåke, som gjorde rekognosering vanskelig og bidro til at franskmennene tolket de tyske styrkene som betraktelig mindre enn hva som var tilfellet. De første dagene var preget av mindre trefninger og slaget tok virkelig til 22. august.
De tyske styrkene hadde rykket frem og gravd forsvarsstillinger.
De franske soldatene var fremdeles kledd i førkrigsuniformer med sterke farger som var dårlig egnet som kamuflasje. I tillegg la de franske styrkene vekt på offensive operasjoner og flere angrep ble slått tilbake av tyske maskingeværer og artilleri.

Etter slaget

I motsetning til de tyske styrkene som hadde gravd seg ned i forsvarsstillinger foretok de franske styrkene en uorganisert tilbaketrekning sent på ettermiddagen 23. august. 3. armé trakk seg tilbake til Verdun og 4. armé trakk seg tilbake mot Sedan og Stenay.
Bråviken

Bråviken er en vik av Østersjøen utenfor Norrköping i Östergötland. Viken er over 5 mil lang og strekker seg omtrent fra Arkösund ved kysten helt inn til Pampusfjärden og Lindö like utenfor Norrköping. Deler av Bråviken er naturreservat.
Den hovedsakelige tettstedsbebyggelsen ligger langs den nordre, bratte kyststrekningen. De største stedene er Kolmården og Kvarsebo i Östergötland samt Nävekvarn i Södermanland.
En fergeforbindelse over Bråviken mellom Vikbolandet og Kolmården går mellom Skansen og Säter, den såkalte Skenäsleden. Fergeforbindelsen erstattet i 1959 strekningen mellom Kvarsebo og Färjestaden.
I 2006 søkte det russiske selskapet Peter Gaz om å få undersøke mulighetene til å trekke en naturgassledning gjennom Bråviken. Den tenkte gassledningen er en sidegren av den store naturgassledningen som trekkes mellom Tyskland og Russland.
Zion Bryne

Zion Bryne er en kristen frikirkelig menighet på Bryne, i Time kommune i Rogaland fylke.  Menigheten er tilsluttet den norske pinsebevegelsen. Zion Bryne ble stiftet i 1936. 
Menigheten har 202 medlemmer, medregnet tilhørige, det vil si barn av døpte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro.   Zion produserer program for lokalradio.

Historikk

1 1934 fikk en smed et kall til å starte en menighet i Bryne på Jæren. Sammen med familien og venner ble Zion Bryne  etablert i 1936, som en pinsemenighet. Menigheten ble offisielt stiftet den 4. august 1937. Fra starten var det 18 medlemmer. De første årene ble det holdt møter i hjemmene eller i leide lokaler.  
I 1960 tok menigheten i bruk eget menighetsbygg i ssentrum av Bryne. I 2007 ble menighetsbygget ferdig totalrenovert, etter dugnadsarbeid over 5 år.

Misjon

Zion Bryne er engasjert i misjonsarbeid og støtter norsk pinsemisjons arbeid, og er utsendermenighet for misjonærene Mwamini og Jon Anders Bregård. Menigheten støtter arbeidet til Ritva og Kristian Sand.

Motto

Menighetens motto er: Den lokale menighet er verdens beste sted for alle slags mennesker med alle slags behov.
Piesacus

Utseende

Middelsstore, svarte trebukker. Hannens antenner er kamformede. Hode, pronotum og scutellum er tett kledte med gule, oppstående hår. Pronotum er nærmest klokkeformet sett ovenfra. Dekkvingene er litt tilsmalnende bakover, med avrundede "skuldre", nokså tett punkterte med litt utydelige lengderibber.

Utbredelse

Begge artene er bare kjent fra Colombia.
Kittie

1996–2004

Kittie oppstod i 1996, da Mercedes Lander og Fallon Bowman møtes på gymnaset. Hovedvokalisten, Morgan Lander, er Mercedes' søster. Bandets opprinnelige bassist var Tanya Candler, som forlot bandet vinteren 1999 for å fullføre høyskole. Hun ble byttet ut med Talena Atfield.
I 2001 forlot Fallon Bowman bantdet, uten å gi noen grunn og startet så ett nytt prosjekt ved navn Amphibious Assault. Fallon ble senere byttet ut med Jeff Phillips som jobbet som Kitties gitar-tekniker. Fallon ble senere med i bandet Thine Eyes Bleed.
I 2002 forlot Telena Atfield bandet og ble byttet ut med Jennifer Arroyo. I 2004 satte de inn et fjerde medlem, andre-gitarist Lisa Marx, og Jeff Phillips begynte å jobbe full-tid i Thine Eyes Bleed.
I 2004 ga Kittie ut albumet Until the End.

2005–nåtid

Frem til mars 2005 hadde Kittie skrevet under med Artemis Records, men brøt pga «budsjettet til fjerde album». Problemer inne i gruppen og med plateselskapet hadde pågått lenge. I mars 2005, Artemis og Kittie brøt pga. ubetalt gjeld og 11 overskredelser på kontrakten på Artemis' halvdel.
I 2005 tilføyde Kittie to nye medlemmer: Tara McLeod, på gitar, og Trish Doan, på bass. I 2005 kom også Morgan og Mercedes' Clothing-line og Poisoned Black Clothing.
7. februar 2006, ga Kittie ut Never Again EP gjennom Rock Ridge Music. Også i 2006, var Morgan Lander med på Kataklysms sang «It turns to Rust», fra albumet In the Arms of Devastation.
Kittie startet 2007 med «Funeral for Yesterday Tour» som begynte i februar til slutten av mars.
I november 2007 reiste de sørover for å spille i Mellom- og Sør-Amerika.
Den 11. februar 2017 døde bassisten Trish Doan i en alder af 31 år.
Den 30. august 2017 meddelte bandet genforening af den oprindelige lineup til en en-nat-koncert. De udførte den 27. oktober 2017 i deres hjemby London, Ontario. Koncerten markerede lanceringen af deres 20 års jubilæumsdokumentar.
Den 30. marts 2018 blev dokumentarerne Origins / Evolutions udgivet på Blu Ray og DVD for første gang. Herunder en live-cd med live tracks, der spilles af bandet gennem årene.
Skulpturstopp

Skulpturstopp er et kunstprosjekt initiert og drevet av Sparebankstiftelsen DNB.
I prosjektet inviteres anerkjente kunstnere til å lage en skulptur eller et kunstverk i en kommune på Østlandet. Kunstnerne får selv velge stedet der kunstverket skal stå og utformer verket tilpasset dette stedet. På den måten blir stedet en del av kunstverket.

Bakgrunn

Skulpturstopp springer ut fra et formidlingsprosjekt som Lillehammer Kunstmuseum gjennomførte i 2007 med støtte fra Sparebankstiftelsen DNB. Formidlingsprosjektet «Kunst som finnes» ønsket å gjøre folk oppmerksom på den kunsten som fantes i lokalmiljøet og utenfor de tradisjonelle kunstinstitusjonene som vanligvis oppsøkes for å se kunst. Lillehammer Kunstmuseum registrerte og dokumenterte i den forbindelse kunstverk både i Oppland og Hedmark.
Én av erfaringene fra «Kunst som finnes» var at omfanget av kvalitetskunst i lokalmiljøet ikke var særlig omfangsrikt. Dette ønsket Sparebankstiftelsen DNB å gjøre noe med. De dannet derfor en arbeidsgruppe bestående av Svein Olav Hoff og Birthe M. Selvaag fra Lillehammer Kunstmuseum, Anders Bjørnsen og Sissel Karlsen fra Sparebankstiftelsen DNB, og kurator Maaretta Jaukkuri. Arbeidsgruppen utviklet idéen om prosjektet «Skulpturstopp».

Målsetning

Målet med Skulpturstopp er å bidra til økt bevissthet og kunnskap om kunst ved å plassere kunstverk av anerkjente samtidskunstnere i norske lokalmiljøer.

Prosess

Høsten 2008 ble kommunene Vågå, Gran og Sør-Fron kommune i Oppland tilbudt skulpturer av internasjonalt anerkjente kunstnere, under forutsetning av at kunstnerne ikke ble ilagt føringer. Det var avgjørende at fokuset skulle være på selve kunsten og kunstneren, og ikke på hva mottakerne selv eventuelt så for seg eller ønsket. Alle kommunene takket ja.
Skulpturene måtte også være tilgjengelig for allmennheten og ikke plasseres langt fra allfarvei, eller på steder som kunne oppfattes som ekskluderende.
Våren 2011 ble Dan Grahams skulptur i Vågå avduket, som den første av en rekke skulpturer i Skulpturstopp.
Kunstnerne velges av et kunstnerisk råd som består av Sune Nordgren, Hanne Beate Ueland, Anders Bjørnsen og Sissel Karlsen fra Sparebankstiftelsen DNB. Nye kommuner i østlandsområdet får tilbud om en skulpturgave, med samme forutsetning om at kunstnerne ikke blir ilagt føringer.